Všeobecne záväzného nariadenia obce Ľubietová
č. 8/2016
o umiestňovaní volebných plagátov

     Obecné zastupiteľstvo obce Ľubietová vo veciach plnenia úloh štátnej správy v zmysle ustanovenia § 6 ods. 2 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov, v zmysle § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (ďalej len zákon č. 181/2014 Z. z.)  sa uznieslo na tomto

všeobecne záväznom nariadení:

§ 1

Úvodné ustanovenia

     Toto všeobecne záväzné nariadenie (ďalej len „nariadenie“) vyhradzuje miesta a ustanovuje podmienky na umiestňovanie volebných plagátov na verejných priestranstvách počas volebnej kampane pre voľby do Národnej rady Slovenskej republiky, voľby do Európskeho parlamentu, voľby orgánov samosprávnych krajov, voľby do orgánov samosprávy obcí.
§ 2

Vyhradenie miest  na vylepovanie volebných plagátov 

     Obec Ľubietová vyhradzuje kandidujúcim subjektom na umiestňovanie volebných plagátov nasledovné miesta – drevené tabule  nachádzajúce sa : 

a) Nám. V. Dunajského 1/1;
b)  Huta cesta – pri autobusovej zastávke 
c) na križovatke J.J.Kmeťa a Záhumnia

d) Mlynárska pri grante
e) Na Zábave pri autobusovej zastávke

f) Na Podlipe
§ 3

Podmienky na umiestňovanie volebných plagátov
1. Obec na vyhradených miestach podľa § 2 tohto nariadenia určí miesto pre každý kandidujúci subjekt po zaregistrovaní kandidátnych listín štátnou komisiou pre voľby a určení čísla, ktorým sa označí kandidátna listina každej politickej strany alebo koalície. Vyhradená plocha podľa § 16 zákona č. 181/2014 Z. z. musí zodpovedať zásadám rovnosti kandidujúcich subjektov.
2. Kandidujúci subjekt môže v obci umiestniť volebné plagáty na vyhradenom mieste až po zaregistrovaní politickej strany alebo koalície štátnou komisiou pre voľby. 
3. Kandidujúci subjekt pred umiestnením volebných plagátov v obci požiada obec o určenie vyhradeného miesta a o odomknutie úradnej tabule.
4. Umiestňovanie volebných plagátov na iných miestach ako sú vyhradené v § 2 tohto nariadenia je zakázané.
§ 4

Záverečné ustanovenia

1. Zrušuje sa  Všeobecne záväzné nariadenie obce Ľubietová č. 142/1998 zo dňa 11.8.1998 o umiestňovaní volebných plagátov  na verejných priestranstvách obce počas volebnej kampane pred voľbami do NR SR.
2. Všeobecne záväzné nariadenie obce Ľubietová č. 8/2016 o umiestňovaní volebných plagátov schválilo Obecné zastupiteľstvo obce Ľubietová na svojom rokovaní  dňa 26. februára 2016 uznesením č. 18 - 12/2016.  

3. Toto všeobecne záväzné nariadenie nadobúda účinnosť 12. marca 2016. 

V Ľubietovej dňa 29. februára 2016
Vyvesené na úradnej tabuli dňa  29. februára 2016
Zvesené z úradnej tabule dňa 14.3.2016
                                                                                                      Ing. Pavel Zajac
                                                                                                     starosta obce

                                                                                                  v.r.                                                     

